Befalsskolen for Sjøforsvaret

Befalsskolen for Sjøforsvaret (forkortet BSS) var en befalsskole for Sjøforsvaret, lokalisert til Haakonsvern orlogsstasjon ved Bergen. Skolen lå inntil 2009 ved Karljohansvern i Horten. Skolen flytta til KNM Harald Haarfagre i Stavanger sommeren 2015.

Befalsskolen for Sjøforsvaret ble nedlagt da Forsvarets befalsskole i 2019 erstattet de tidligere befalskolene tilknyttet de enkelte våpengrenene innen Forsvaret, da disse var tilpasset den tidligere ordningen med enhetsbefal.

 Sjømilitære korps 
Sjømilitære korps (forkortet SMK) ble opprettet i Fredriksvern i 1817, og skulle utdanne underoffiserer og menige for Marinen.Sjømilitære korps, Håndverkskorpset og Minekorpset 1817-1940, Riksarkivet SMK var i sin tur en sammenslutning av et Kanon Compagnie og et Baatsmans Compagnie som hadde blitt opprettet i Fredriksvern i 1750.Sjøkrigsskolens historie 1750-1876 , Forsvaret

Korpset ble overflyttet til Karljohansvern Horten i 1851, og utviklet seg til å bli en teknisk skole som utdannet underoffiserer. Elever ved SMK hadde grad av konstabel.I 1933 ble Håndverkerkorpset ved Karljohansvern slått sammen med det Sjømilitære korps.

Under andre verdenskrig ble det bygd opp et nytt korps med kommandørkaptein N. Bruun som sjef.

SMK ble nedlagt 1. januar 1985, og reorganisert som Befalsskolen for Marinen. Denne ble 28. juni 2002 slått sammen med Befalsskolen for Kystartilleriet til Befalsskolen for Sjøforsvaret.SMK-ringen 

 Undervisning 
Befalsskolen befant seg i samme bygget som Sjøkrigsskolen ved Laksevåg i Bergen.

Befalsskolen var delt opp i to moduler:

Modul I som er obligatorisk og felles for de som mangler befalsskole for å fortsette på avdeling, eller for de som tar linje-utdanning. Utdanningen ble gjennomført vekselvis på KNM Harald Haarfagre og Sjøkrigsskolen, med et påfølgende seilingstokt med Statsraad Lehmkuhl.

Modul II var for de som tok linje-utdanning gjennom befalsskolen.

 Referanser 



 Eksterne lenker 
 http://forsvaretsmuseer.no/Marinemuseet/Sjoeforsvaret-organisasjon-og-drift/Skole-og-opptrening/Sjoemilitaere-korps-SMK
 http://www.sjømilitære-korps.no

Kategori:Maritime skoler
Kategori:Avdelinger i Sjøforsvaret
Kategori:Skoler i Forsvaret
Kategori:Tidligere utdanningsinstitusjoner i Vestfold
Kategori:Tidligere utdanningsinstitusjoner i Vestland
Kategori:Utdanningsinstitusjoner etablert i 1817
Kategori:Etableringer i 1750
Kategori:1817 i Norge
Kategori:1750-årene i Norge
Kategori:Utdanningsinstitusjoner nedlagt i 2018
Kategori:Artikler i sjøfart-prosjektet